Umara
Umara (arī Papardze, Prēdeļupe, Umāra, augštecē Akmeņupīte) ir Paparzes kreisā krasta pieteka Alūksnes novadā. Iztece - no Pempju ezera rietumu krasta. Augštecē tek ziemeļrietumu virzienā. Sasniedzot valsts autoceļu P43 (Litene — Alūksne), krasi maina tecēšanas virzienu un pagriežas uz dienvidiem. Lielākās pietekas - Dzelzsupīte, Kapupīte. Ietek Paparzē pie Papardes dzelzceļa stacijas. Umaru šķērso (sākot no izteces) - dzelzceļa līnija Gulbene—Alūksne, autoceļš P43 (Litene — Alūksne), otrreiz dzelzceļa līnija Gulbene—Alūksne, autoceļš V396 (Vētraine – Maliena – Kalncempji – Sprīvuļi), dzelzceļa līnija Gulbene—Alūksne trešoreiz un autoceļš V393 (Kauļi – Papardes stacija). Umaras krastos atrodas Anna.